PAGE  
2

CONSILIUL LOCAL AL MUNICIPIULUI


      S I G H I Ş O A R A

           

H O T Ă R Â R E A    NR. 54



          din 29 martie 2012

privind aprobarea vânzării unor terenuri către persoane fizice şi modificarea art. 2 din Hotărârea Consiliului Local nr. 119 din 30 iunie 2011

 Consiliul Local al Municipiului Sighişoara ;

Având în vedere expunerea de motive a Primarului municipiului cu propunerea de aprobare a vânzării unor terenuri către persoane fizice şi modificarea art. 2 din Hotărârea Consiliului Local nr. 119 din 30 iunie 2011 ;

Având în vedere cererile unor persoane fizice de a cumpăra terenurile, închiriate, folosite de aceştia, aferente construcţiilor proprietatea lor, precum şi cererea cu referire la modificarea art. 2 din Hotărârea Consiliului Local nr. 119 din 30 iunie 2011;

Având în vedere că prin vânzarea acestor terenuri nu sunt afectate  unele planuri de sistematizare şi de asemenea, aceste terenuri nu fac obiectul Legii nr. 10/2001 republicată, cu modificările şi completările ulterioare şi al Legii nr. 247/2005; 

Având în vedere că prin vânzarea acestor terenuri se aduc venituri suplimentare la bugetul local;
Având în vedere Raportul de Specialitate comun al Arhitectului Şef şi al Direcţiei Administrarea Patrimoniului din care rezultă legalitatea propunerilor de  vânzare, faptul că bunurile nu fac obiectul Legii nr. 10/2001 republicată, cu modificările şi completările ulterioare şi al Legii nr. 247/2005, dreptul de proprietate asupra lor;

Având în vedere avizele favorabile ale Comisiei pentru studii şi prognoze economico-sociale, buget; Comisiei pentru organizare şi dezvoltare urbanistică; Comisiei sociale şi  Comisiei pentru administraţie publică locală, juridică, apărarea ordinii publice, respectarea drepturilor şi a libertăţilor cetăţenilor;
În baza art. 36 (2) lit. „c” si (5) lit. „b”, art . 45 (3), art. 115 (1) lit. „b” şi 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare;
H O T Ă R Ă Ş T E:

Art.1. Se aprobă vânzarea directă a suprafeţei de 281 mp. teren, aferent construcţiilor, situat în Municipiul Sighişoara, str. Păstorilor, nr. 27/A, înscris în C.F. nr. 52274 (nr. C.F. vechi 5522, nr. top. vechi imobil 731/1, 732/1), sub nr. cad. 52274, către Bucerzan Cornelia, proprietara construcţiilor.

Vânzarea se va face numai după însuşirea de către Consiliul local a Raportului de evaluare.
Art.2. Se aprobă vânzarea directă a suprafeţei de 306 mp. teren, aferent construcţiei, situat în Municipiul Sighişoara, str. Negoiului, nr. 2, înscris în C.F. nr. 53711 (nr. C.F. vechi 7792), sub nr. top. 1463, 1464, către Costea Petru - Florin şi soţia Costea Maria - Rodica, proprietarii construcţiei.

Vânzarea se va face numai după însuşirea de către Consiliul local a Raportului de evaluare.

Art.3. Se aprobă vânzarea directă a suprafeţei de 558 mp. teren, aferent construcţiilor, situat în Municipiul Sighişoara, str. Ana Ipătescu, nr. 114/A, înscris în C.F. nr. 52215 (nr. C.F. vechi 2797, nr. top. vechi imobil 2390/8/1), sub nr. cad. 52215, către Şoneriu Mircea - Dan şi soţia Şoneriu Maria, proprietarii construcţiilor.

Vânzarea se va face numai după însuşirea de către Consiliul local a Raportului de evaluare.

Art.4. Se aprobă modificarea art. 2 din Hotărârea Consiliului Local nr. 119 din 30 iunie 2011, în sensul că terenul se vinde direct către Tomuleţ Annemarie, Tomuleţ Gheorghe Ştefan, Tomuleţ Ioan şi Tomuleţ Nicolae, prorietarii actuali ai construcţiilor.

Art.5. Cu ducerea la îndeplinire a prezentei se încredinţează Primarul municipiului, Direcţia Economică şi Direcţia Administrarea Patrimoniului din cadrul Municipiului Sighişoara.

PRESEDINTE DE SEDINTA, 






Sorin-Virgil Savu









Contrasemneaza:






             


Secretarul municipiului,










Cristina Bîrsan

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Direcţia ad-rea patrimoniului ;

1 ex. Arhitect şef ;

1 ex. Direcţia economică ;

11 ex.BC/FM

